בנימין קלוגר

בנימין קלוגר (נולד בט"ו בשבט ה'תש"ח, 26 בינואר 1948) הוא עיתונאי וסופר ישראלי, משמש ככתב בעיתון "המודיע".

==ביוגרפיה==
קלוגר נולד במחנה העקורים וינצהיים בגרמניה, כבן שני לאליעזר וגיטל קלוגר, פליטי השואה, חסידי השפע חיים מצאנז-קלויזנבורג. כעבור שנה וחצי הפליגו לארץ ישראל, באניית המעפילים "עצמאות" ובחורף תש"ט הגיעו לנמל חיפה. בתחילה התגוררו בשכונת בית ישראל בירושלים, לאחר כחודש עברו לשכונת מאה שערים.

למד בתלמוד תורה בעלזא ובישיבת פרשבורג בירושלים.

כילד היה אוהב לחטט במתקני הגניזה והיה אוסף כרוזים, מסמכים, חותמות וחומר עוד מתחילת הדפוס העברי משנת תרכ"ד. לימים הוציא לאור סדרות ספרים מהכרוזים הללו.
קלוגר עם חלק מהספרים שלו

בין השנים 1968–1982 עבד כספרן בספריה של האוניברסיטה העברית.

שירת בצה"ל והשתתף במלחמת יום הכיפורים ובשתי מלחמות בלבנון ועשה מילואים משך 23 שנים.

בשנת תשכ"ט התלווה יום אחד אל יהודה לייב לוין עורך המודיע, וסיפר לו שהוא עומד להוציא את הירחון 'הפלס' ובמקביל את הקובץ 'נחליאל', ומחפש מישהו שיכתוב, כך החל את דרכו בעיתונאות ובספרות תחילה כתב בקובץ 'נחליאל' ומשנת תשל"א בעיתון 'המודיע' שם כתב כתבות תחקיר במיוחד בתחום ההיסטוריה ומאז שנת תשס"ה מדור שבועי בשם 'עבר והווה' תחת השם ק. בנימין.

כאשר הוקם השבועון 'ערב שבת' התחיל לכתוב גם בו מדי שבוע, כאשר הוחלף העיתון ל'יום השישי' בשנת תשמ"ח היה בין הסופרים והתחקירנים והיה לו מדור במרכז העיתון בשם 'מאחורי הפרגוד' שנמשך עד סגירתו בשנת תשס"ג.

קלוגר הוא המפקח ומארגן הראשי של מבחני מפעל הש"ס העולמי מאז הקמה, תחילה באשדוד ואחרי חמש שנים בירושלים.

נשוי לרחל לאה לבית פלברבוים ולהם שלושה ילדים. מתגורר בשכונת גבעת שאול בירושלים.

==ספריו==
* לשעה ולדורות אוסף כרוזים ומודעות בענייני דת ודין בצירוף באור רקע ופרשנות, מפתחות – נושאים ושמות, 3 חלקים, תשל"א-תשל"ו
* מן המקור היישוב הישן על לוח המודעות – קובץ כרוזים ועלונים, מפרסומי ירושלים במאה השנים ת"ר – ת"ש (1840–1940) בצרף רקע, 5 חלקים, תשל"ח-תשמ"ז
* ירושלים שכונות סביב לה – השכונות מחוץ לחומה בשנות תר"כ – ת"ש (1860–1940) יסודן ומפעלן, מייסדיהן ומתיישביהן, בצירוף פנקסי התקנות, 320 עמודים, תשל"ט (1979)
* כתבי רבי משה בלוי כרך א', ביבליוגרפיה של מנהיג אגודת ישראל בירושלים, בהוצאת "משאבים"
* השמש, כ"ח שנים ליסוד מפעל הש"ס, תשע"א
* מה אהבתי תורתך, אוסף מאמרים על ערך לימוד התורה, תשע"ב, 2012
* שניים מקר"א, ספר זיכרון להוריו, תש"ע 2010
* מאה שערים שלי מזכרונתיו של מאה שערים'דיגער, בהוצאת "המודיע", תשע"ד
* רחוב מאה שערים : סיפורו של רחוב, בהוצאת "המודיע", תשע"ה (על רחוב מאה שערים)
* מאה שערים ושכנותיה היסטוריה ותיאור 14 שכונות נוספות, בהוצאת "המודיע" תשע"ז, 528 עמודים
* טיסה נעימה 1072 עמודים, בהוצאת "המודיע", תשע"ח
* גאולה ושכנותיה השכונות שעשו את ירושלים החדשה, בהוצאת "המודיע", תשע"ט
* מחנה יהודה ושכנותיה השכונות שעשו את ירושלים החדשה, בהוצאת "המודיע", תש"פ, 303 עמודים
* גבעת שאול ושכנותיה השכונות שעשו את ירושלים החדשה, 620 עמודים, בהוצאת "המודיע", תשפ"א
* מאה שערים התייסדות וההתפתחות, בהוצאת "המודיע", תשפ"ב
*[https://drive.google.com/file/d/1aLqR9D-Z0_3qBCgO9K8c1iCZmAF6nYzB/view?usp=drivesdk מא' עד ת"ק] - תיאור ופירוט רשמים ורישומים לאורך תקופת 449 המבחנים של מבחני מפעל הש"ס העולמי

==לקריאה נוספת==
* טיסה נעימה, בהוצאת "המודיע", תשע"ח

==קישורים חיצוניים==

*צבי לביא, [http://jpress.org.il/Olive/APA/NLI_heb/sharedpages/SharedView.Page.aspx?sk=0B1B358E&href=MAR/1981/10/09&page=111 ימים נוראים בירושלים], עיתון מעריב 9 באוקטובר 1981
* 
*יצחק יהודה, [https://drive.google.com/file/d/1d-3HvvkaSNEJflFnh_K3jWMfD58gTWGB/view?usp=drivesdk כשגבעת שאול התפעמה], עיתון כפר חב"ד גיליון 1917
*יעקב זאב כ"ץ, [https://drive.google.com/file/d/1arwI7BrcCthKk0hX10yNO5u-MVTI3ysg/view?usp=drivesdk רחוב מאה שערים], עיתון עונג יום טוב, י"ד בניסן תשע"ו 
*חנני בלייך, [https://drive.google.com/file/d/1mIafuLe_GQ6296C01uk15egNIYQMVxEA/view?usp=drivesdk עושה שכונה], עיתון מקור ראשון כ"ט באב תשפ"ב
*יונתן ריגלר, [https://drive.google.com/file/d/14cuFGPUTxBCM-bSFu20E9mavlaNy5gGf/view?usp=drivesdk ירושלים שבלב], מגזין קול פליי אלול תשפ"ב
*יצחק יהודה, [https://drive.google.com/file/d/1g3FjSi4ISHHCmPEpG36hyJ7XxRg5qXkn/view?usp=drivesdk שלום עליכם לרבי במאה שערים] על מוסדות חב"ד בירושלים, עיתון כפר חב"ד גיליון 2017, תמוז תשפ"ג

==הערות שוליים==

קטגוריה:עיתונאים חרדים ישראלים
קטגוריה:סופרים חרדים ישראלים
קטגוריה:חרדים ישראלים
קטגוריה:סגל המודיע
קטגוריה:חסידי צאנז-קלויזנבורג
קטגוריה:גבעת שאול: אישים
קטגוריה:ישראלים שנולדו ב-1948